संत पापा ने कहा कि सुसमाचार के इस पृष्ठ में विश्वास तथा नया जीवन का विषय जिसे सभी को प्रदान करने येसु आये। उस घर में प्रवेश करते हुए जहाँ लड़की मरी पड़ी थी उन्होंने उन सबको बाहर कर दिया जो उत्तेजित थे और विलाप कर रहे थे और उन्होंने कहा कि लड़की मरी नहीं है सो रही है। संत पापा ने कहा, “येसु प्रभु हैं और उनके लिए शारीरिक मृत्यु निद्रा के समान है अतः इसमें निराश होने की कोई बात नहीं है” किन्तु एक दूसरी तरह की मृत्यु है जिससे डरना चाहिए वह है बुराई द्वारा हृदय का कठोर हो जाना। उन्होंने कहा, “जी हाँ हमें उससे डरना चाहिए, जब हम महसूस करते हैं कि हमारा हृदय कठोर हो गया है, एक ममी (शव) बन गया है तो हमें इससे डरना चाहिए क्योंकि यह हृदय की मृत्यु है। किन्तु पाप एवं ममी बना हृदय भी येसु के लिए अंतिम शब्द नहीं है क्योंकि उन्होंने हमारे लिए पिता के असीम दया को लाया है। जिसके कारण हम यदि गिर भी जाएँ तौभी उनकी कोमल एवं ऊँची आवाज, हम तक पहुँच सकती है। मैं कहता हूँ उठो, यह सुनना अत्यन्त सुखद है जिसके द्वारा येसु हम प्रत्येक को सम्बोधित करते हैं, मैं कहता हूँ खड़े हो जाओ, आगे बढ़ो, हिम्मत रखो, उठो।